Harku Valla Teatajas ilmus Tilgu Regatti kajastav artikkel.
13.07.2014 pühapäev
Tilgu Regatil ka teine päev möödas. Oli päris põnev päev, vahepeal oli väga tuulevaikne siis aga jälle tugevate tuuleiilidega tormine meri. Vaatamata vahelduvale ja keerulisele ilmale on kõik õnnelikult kaldal ja auhinnad jagatud. Regati lõplikud tulemused leiad alumistelt linkidelt:
12.07.2014 laupäev
Tilgu Regati esimene päev õnnelikult möödas, toimus 4 starti ja võistlus lõppes kell 17:00 nii nagu oli planeeritud. Pärast võistlust oli kosutav supp ja siis koju. Allpool ka esimese päeva tulemused.
Tulemused Laser klassis:
- Anna Pohlak (TJK)
- Karl-Rickhard Penu (KJK)
- Maris Seersant (TJK)
- Elisabeth Karner (TJK)
Tulemused Optimist klassis:
- Ingmar Olmaru (KJK)
- Mari-Ann Raud (TJK)
- Randal Annus (KJK)
- Hannah Tuulas (KJK)
- Mihkel Paal (KJK)
- Marti Kütt (KJK)
- Mattias Johan Kangur (KJK)
- Juhan Laasik (KJK)
- Erik Jõevere (TJK)
- Daniel Ovsienko (KJK)
- Aleksander Kljujev (NYCS)
- Georg Erik Ristal (ROPK)
- Karl Daniel Torstenberg (KJK)
- Kenri Tops (KJK)
- Karl Magnus (KJK)
- Susanna Silluta (KJK)
- Laurits Laur (NYCS)
- Henry Naptal (NYCS)
- Siim Sillaste (NYCS)
- Remi Raud (TJK)
Mõned fotod meie esimese päeva regatist.
Saatuse tahtel saame täna parafraseerida tuntud sõnaseadet: „Laevalt otse ballile!„ Eesti Jahtklubide Liit kinnitas Tilgu Sadama Jahtklubi ja Eesti Optimistiliidu ühistaotluse ja kirjutas TILGU REGATI 2014 sellegi suve kalendrisse aga 12. – 13. Juulile. Tilgu Sadama Jahtklubi üldkogu istus 29. aprillil koos ja langetas otsused, millistest siin Harku valla rahvast teavitame. Eesmärk on emmedele-issidele anda varakult teada, et kohe kui selle suve suursündmus, laulu- ja tantsupidu, Kadriorus lõpeb kandub melu üle Tilku.
Tantsumurul villi hõõrutud varbaid saab soojas merevees leotada ja kähedaks lauldud häält merekohina saatel turgutada. Esmaspäevast 7. juulist kuni reedeni 11.juulini viime läbi traditsioonilise lastelaagri 9-12 aastastele mudilastele. Uudiseks on see, et samal ajal on Tilgus treeninglaagris ka edasijõudnud kes Optimistidega Harku järvelt selleks nädalaks merele kolivad. Laagri lõpp kulmineerub aga TILGU REGATIGA. Möödunud suvel saadud kogemustele ja edule toetudes viime selle läbi nüüd juba kahele võistlusklassile. Optimistide kõrval tulevad starti ka Laserid ja starte tuleb 7- 8 sest võistluse korraldame kahepäevase. Tilku tehtud investeeringud ja kalurionude heasoovlikkus loob meile võimaluse kaugelt tulnud kaptenitele Tilgus ka öömaja pakkuda ja muudki elumured murda.
Möödunud aastal oli meil TILGU REGATI korraldmisel nõu ja jõuga abiks hulk Harku valla ettevõtteid. Olge Te tuhandest tänatud ja ärge üllatuge kui taas teiega kontakti otsime. Teeme seda vaid ühel eesmärgil – anda valla lastele tagasi aastatega röövitud kontakt merega, oskus merega sõber olla ja tema kaldal väärikalt ning merd nautides elada.
Juuni esimeses pooles lähevad tüdrukud-poisid taas Kalevi Jahtklubi kasvandikega koos Harku järvele. Kui Teie peres kasvab purjespordist huvituvaid lapsi siis meie kaudu saate liituda. Ainus eeltingimus on korralik ujumisoskus.
Juuni algusest hakkame registreerima lastelaagrisse soovijaid.
Kui Teie pere otsustab meie ülessekutsele reageerida siis saate meiega kontakti e-aadressil firstname.lastname@example.org või taskutelefonil 50 28 848.
Enn Tammaru
TSJK Lastelaagri ja Tilgu Regati sideohvitser
Selleaastase hooaja avame lastele esmaspäevast 7. juulist. Laager toimub 7.juulist – 11.juulini, lastelaagrisse ootame 9-12 aastaseid mudilasi. Uudiseks on see, et samal ajal on Tilgus treeninglaagris ka edasijõudnud kes Optimistidega Harku järvelt selleks nädalaks merele kolivad. Laagri lõpp kulmineerub aga TILGU REGATIGA.
Ootame kõiki 9-12 aastaseid mudilasi oma suvisesse laagrisse. Registreerumiseks saatke e-kiri aadressile email@example.com või helistage telefonile 50 28 848.
Hei talguline!
Ootame Sind endale appi talgutele Tilgu Sadamasse 03.05.14 alates kell 9:00.
Korrastame territooriumi ja muuli, ajame juttu ja teeme plaanid tulevaseks aastaks.
Kohtumiseni!
Sel aastal avame hooaja 01.05.14.
Selle aasta hinnad leiad siit:
Ka sellel aastal on võimalik oma paati Tilgu sadamas hoida. Kui soovid oma paati meie territooriumil hoiustada siis palun täida parkla kasutamise leping ja tule oma paadiga sadamasse.
Kohtumiseni sadamas!
Austatud külaline ja Tilgu Sadama Jahtklubi liige,
- Üldkoosoleku päevakorra kinnitamine
- Ettekanne Tilgu Sadama arengutest, vallavanem Kaup Rätsepp
- 2013.a. Majandusaasta aruande ettekanne ja kinnitamine
- 2013.a. Revisjoni komisjoni aruanne ja kinnitamine
- 2014.a. Tegevuskava ja eelarve tutvustamine ja kinnitamine
- Klubi liikmemaksumäära ja tasumistähtaja kinnitamine
Infoks kõigile kes oskavad aidata!
Kui on infot viimase kuu aja jooksul mere ääres käinutelt, nähtud, binoklist vaadatud või fotodele kasvõi juhuslikult jäänud laevadest, siis seegi võib osutuda oluliseks materjaliks lisaks Muuga sadama ja Piirivalve andmetele. Juba on olnud kuulda punasest tankerist paar nädalat tagasi, mis oli Naissaare varjus ankrus olnud. Korjame selle info kokku ja edastame Piirivalvele. Edastage palve palun ka teile teada inimestele, kes näevad merele igapäev.
Mõned fotod tänahommikusest Tilgu rannast.
Soovime Teile Häid Jõule ja Head Vana Aasta Lõppu!
Meil on hea meel teatada kõigile Tilgu sadama huvilistele et kaua oodatud Tilgu munitsipaalsadama detailplaneering on vastu võetud.